《题容静止诗集》
清代·梅曾亮

先师功业烂卿云，燕许常杨接世芬。万里天山新乐府，三年人海故将军。

惭余西笑重投迹，喜子南归得论文。终是丹青图画客，管城休策腐儒勋。

作者简介：（1786—1856）江苏上元人，字伯言。道光三年进士，官户部郎中。师事桐城派姚鼐，专力古文，居京师二十余年，有盛名。诗亦清秀。晚年主讲扬州书院。有《柏枧山房文集》。